Source: https://zakonnik-prace.dashofer.sk/onb/33/preventivne-opatrenia-na-strane-zamestnavatela-a-zamestnanca-v-suvislosti-s-koronavirusom-uniqueidmRRWSbk196FPkyDafLfWAC8laH3xR2ze1z1yT4xNGtmBz4scKOjg9g/?uri_view_type=4
Timestamp: 2020-05-28 14:56:20+00:00
Document Index: 9440800

Matched Legal Cases: ['§ 141', '§ 111', '§ 111', '§ 121', '§ 122', '§ 90']

Preventívne opatrenia na strane zamestnávateľa a zamestnanca v súvislosti s koronavírusom | Nový Zákonník práce v praxi
20.3.2020, Ministerstvo práce sociálnych veci arodiny SR, Zdroj: Verlag Dashöfer
1.6.27 Preventívne opatrenia na strane zamestnávateľa a zamestnanca v súvislosti s koronavírusom
Ministerstvo práce sociálnych veci a rodiny SR
ospravedlnená neprítomnosť v práci - postupuje sa na základe ustanovenia Zákonníka práce o dôležitých osobných prekážkach v práci (§ 141 ods. 1 ZP), kde zamestnávateľ ospravedlňuje neprítomnosť zamestnanca v práci z konkrétnych dôvodov. Zamestnávateľ ospravedlní neprítomnosť zamestnanca v práci za čas jeho dočasnej pracovnej neschopnosti v prípade karantény, ošetrovania chorého člena rodiny a počas starostlivosti o dieťa mladšie ako desať rokov, ktoré nemôže byť z vážnych dôvodov v starostlivosti detského výchovného zariadenia alebo školy. Za tento čas nepatrí zamestnancovi náhrada mzdy.
práca z domu - zamestnávateľ a zamestnanec majú možnosť dohodnúť sa na dočasnom výkone práce z bydliska zamestnanca.. V prípade ak pracovná zmluva takéto miesto výkonu práce neobsahuje, mala by sa dojednať jej zmena. Ak je zamestnanec už v izolácii doma (s cieľom aby sa predišlo šíreniu ochorenia COVID-19), prípadne ak nie je zmenu zmluvných podmienok možné vykonať písomne, je dôležité túto skutočnosť zachytiť iným preukázateľným spôsobom, napr. e-mail. Práca z domu sa nemusí použiť len u zamestnancov, kde je určité riziko, že už mohli byť nakazení alebo ktorí sú už v izolácii, ale aj s cieľom zníženia počtu zamestnancov v práci – napr. zvýšenie ochrany zamestnancov, ktorí dochádzajú z väčších vzdialeností a používajú hromadné dopravné prostriedky, ochrana zamestnancov, ktorí sa starajú o staršie osoby, pre zamestnancov s deťmi, ak sú zatvorené školy, pre zamestnancov na pracoviskách „open space”, kde je vyššia koncentrácia osôb na jednom pracovisku.
čerpanie dovolenky - zamestnávateľ môže určiť čerpanie dovolenky zamestnancovi len za podmienok ustanovených Zákonníkom práce. Podľa § 111 ods. 1 ZP Zákonníka práce je pri určovaní dovolenky potrebné prihliadať na úlohy zamestnávateľa a na oprávnené záujmy zamestnanca. Podľa § 111 ods. 4 ZP Zákonníka práce čerpanie dovolenky je zamestnávateľ povinný oznámiť zamestnancovi aspoň 14 dní vopred. Toto obdobie môže byť výnimočne skrátené so súhlasom zamestnanca. V prípade prevencie šírenia COVID-19 ide nepochybne o výnimočnú situáciu.
čerpanie náhradného voľna - ak má zamestnanec nevyčerpané náhradné voľno, do úvahy pripadá aj určenie čerpania náhradného voľna (podmienky viď. § 121 a § 122 ZP Zákonníka práce).
zmena rozvrhu pracovných zmien - podľa § 90 ods. 9 ZP Zákonníka práce je rozvrhnutie pracovného času zamestnávateľ povinný oznámiť…
Dovolenka - Novela Zákonníka práce v čase krízy
Pracovný čas - Novela Zákonníka práce v čase krízy
Práca z domu - Novela Zákonníka práce v čase krízy